Mārtiņš Greste

Mārtiņš Greste (dzimis ) ir latviešu uzņēmējs, politiķis, filantrops, bijušais Rīgas domes deputāts (2005—2009) un bijušais akciju sabiedrības "Pasažieru vilciens" valdes loceklis.LETA. No «Pasažieru vilciena» valdes atsaukts Mārtiņš Greste, 2011. gada 5. oktobrī Pārstāv partiju «Vienotība» (iepriekš — «Jaunais laiks»).

 Biogrāfija 
Mārtiņš Greste ir skolotāja Jāņa Grestes brāļa Ādolfa mazdēls. Mārtiņš Greste darbojies kā filantrops Jāņa Grestes piemiņas iemūžināšanai, piemēram, 2004. gada 22. maijā atklājis pieminekli pie Grestes mājas Martas ielā 5 Rīgā,Zinaīda Soboļeva. «Aicinām uz Jāņa Grestes piemiņas plāksnes atklāšanu», RIIMC, 2004. gada maijs. kam kaimiņos viņš pats dzīvoja.

Mārtiņam Grestem ir vidējā izglītība. Bijis ceļu celtniecības pārvaldes «Latkolhozstroj» darbu vadītājs. Greste bijis arī kapitālsabiedrības «Kultūrvēstures inovāciju sabiedrība» valdes priekšsēdētājs un kapitālsabiedrības «Blaumaņa iela» direktors.

Grestem pieder 142 287 kapitāla daļas SIA «Stūres iela 3», kā arī zeme un ēkas Jūrmalā.

 Politiskā darbība 
Politikā mēģināja iesaistīties jau 2001. gadā.
2002. gadā iestājās jaunveidotajā partijā «Jaunais laiks», 2005. gadā ievēlēts Rīgas domē, uzreiz pēc tam 2005. gada 15. jūlijā iecelts kapitālsabiedrības, kuras kapitāla daļas kontrolē Rīgas dome, «Rīgas siltums» padomē.«Latvijas Vēstnesis» (Latvijas Republikas oficiālais laikraksts), Nr. 113, 2005. gada 20. jūlijā, 26. lpp. Bija «Jaunā laika» Rīgas domes frakcijas priekšsēdētāja biedrs.

2006. gadā kļuva zināms, ka ekonomikas ministrs Krišjānis Kariņš atcēlis Latvijas investīciju un attīstības aģentūras lēmumu nepiešķirt Mārtiņa Grestes un viņa sievas Silvijas 1992. gadā dibinātajai kapitālsabiedrībai «S & G» 1 141 941 latu no Eiropas Savienības strukturālo fondu līdzekļiem; ekonomikas policija ierosināja izmeklēšanu.Espenberg, Allan. «Täna Tallinna külastav Krišjānis Kariņš juhib Lätis viitsütikuga pommi», Ohtuleht, 2019. gada 8. februāris. SIA «S & G» specializējas uz pilnkrāsu iespieddarbu dizainu izstrādi un ražošanu.Brakmane, Viola. Tipogrāfijas «S & G» ražotie reklāmas materiāli, 2007. gada 21. marts. Lai pretendētu uz ES finansējumu modernizēšanai, «S & G» 2004. gadā iesniedza savu projektu LIAA, kas projektā konstatēja nepilnības, tāpēc LIAA lūdza to labot. Pēc labojumu veikšanas «S & G» projekts izrādījies Ministru kabineta noteikumu prasībām neatbilstošs, tāpēc 2004. gada oktobrī LIAA to noraidīja. 2005. gada beigās un 2006. gada sākumā M. Greste un S. Greste ziedojuši piecpadsmit tūkstošus latuRozenbergs, Ritums, Dreiblats, Uldis. «Kariņa lēmums ļauj tikt pie miljona», TVnet, 2006. gada 30. marts. partijai «Jaunais laiks». Uzņēmums LIAA noraidījumu pārsūdzēja toreizējam ministram Jurim Lujānam. 2004. gada decembrī par ekonomikas ministru kļuva K. Kariņš, ar lēmumu Nr. 6 2005. gada 27. janvārī atcēla LIAA lēmumu, atļāva «S & G» precizēt savu pieteikumu vēl vienu reizi un pieprasīja, lai precizēto projektu iesniegtu ne LIAA, bet ekonomikas ministram personīgi.

2008. gada 25. martā M. Greste kopā ar Eināru Repši, Dzintaru Zaķi, Lindu Mūrnieci, Baibu Brigmani, Danu Titavu un citiem tika iecelts partijas «Jaunais laiks» valdē,«Latvijas Vēstnesis» (Latvijas Republikas oficiālais laikraksts), Nr. 49, 2008. gada 28. martā, 29. lpp. bet 2009. gada 23. martā Greste atbrīvots no partijas «Jaunais laiks» valdes.«Latvijas Vēstnesis» (Latvijas Republikas oficiālais laikraksts), Nr. 48, 2009. gada 26. martā, 18. lpp. Pirms Dombrovska valdības apstiprināšanas  konkurēja ar Arti Kamparu un Dzintaru Zaķi par ekonomikas ministra amatu Valda Dombrovska valdībā.«JAUNUMI LATVIJAS POLĪTIKĀ», Brīvā Latvija: Apvienotā «Londonas Avīze» un «Latvija», Nr., 2009. gada 7. martā.

2010. gada 22. martā reģistrējis visas mantas šķirtību ar laulāto Silviju Gresti.«Latvijas Vēstnesis» (Latvijas Republikas oficiālais laikraksts), Nr. 47, 2010. gada 24. martā, 25. lpp. Pēc tam iecelts par akciju sabiedrības «Pasažieru vilciens» valdes locekli, bet pēc atcelšanas no šī amata 2011. gada 5. oktobrī atgriezies valsts kontrolēto dzelzceļa kapitālsabiedrību struktūrā kā akciju sabiedrības «VRC Zasulauks» valdes priekšsēdētājs 2012. gadā.Par jauno «VRC Zasulauks» valdes priekšsēdētāju iecelts ar skandālu no PV atsauktais Greste, Diena, 2012. gada 24. jūlijs. No Satiksmes ministrijas sistēmā esošās akciju sabiedrības «VRC Zasulauks» Greste atbrīvots 2020. gada 24. februārī.

 Atsauces 

Kategorija:1956. gadā dzimušie
Kategorija:Rīgas domes deputāti